JohanHeinsen/ENO huggingface dataset:
Aarhuus Stifts-Tidende, 1833-06-15
Blandinger. Keiseren af Rusland havde nylig, i Anledning af dette Aars Udstilling i St. Petersborg af indenlandske Jndustriefrembringelser, ladet indbyde allede Personer til sit Taffel som havde produceret dem. Blandede mellem hinanden sad Magnater, paa hvis Godser der blomstre Fabriker og Manufacturer, rige Fabrikanter, der sætte tusindviis af Arbeidere i Virksomhed og Millioner Rubler i Omløb, og beskedne Haandværkere, som i Stilhed bestræbe sig for paa deres Værksteder at gjøre deres Haandtering fuldkomnere. Ogsaa vare de to første Classer af Hovedstadens Kjøbmandstand samt alle udenlandske Consuler indbudne dertil, over 500 Personer, som Alle spiste i een og samme Sal. Keiseren sad midt for det øverste Bord, Keiserinden og den keiserl. Familie ligeover for ham. Paa Monarkens høire Side sad Finantsministeren og de fremmede Consuler, paa den venstre Kjøbmænd, Fabrikanter, Manufacturister, Haandværkere, Magnater og Ministre, Alle mellem hverandre, uden Forskjel paa Rang og Stand. Keiserinden var iført en Kjole, hvis Tøi var kjøbt paa Udstillingen, af Manufacturraad Kondratjews Fabrik. Midt under Maaltidet udbragte Keiseren en Skaal: For Medarbeiderne til Landets Vel!" som besvar tes igjen med følgende: "Langt Liv, Sundhed og Lykke ønskes vor store, af sit Folk høitelskede Keiser, til Fædrelandets Hæder og Held!" Efter Maaltidet lod Monarken bringe sine Børn, som han selv præsenterede for Selskabet. "Det er min General=Admiral! sagde han om den lille Storfyrst Constantin, og idet han blidt nedbøiede Barnets Hoved, sagde han: "Bul Dig, min Søn!" og venligt hilste den lille Prinds omkring til alle Sider. Keiseren løftede Storfyrst Nicolaus op paa sine Arme, for at Selskabet kunde see ham. "Vor lille Michael sover just nu. Ham skal De faae at see en andengang!" sagde Keiseren, og de Tilstedeværende vare saa rørte af denne skjønne Familiescene, at Mange iblandt dem fældte Glædestaarer.
Aarhuus Stifts-Tidende, 1833-06-15
Til den forhen givne Beskrivelse af Mønstringen over de russiske Tropper ved Constantinopel hører endnu, at ligesom Sultanen hilste de russiske Tropper i deres eget Sprog, giengieldte General Murawiew denne Høflighed, ved at tiltale Sultanen paa tyrkisk Da Præsidenten for de nordamerikanske Fristater, General Jackson, forleden lod sig sætte over en Flod, for at lægge Grundstenen til et Monument, blev han af en Søcofficeer, der beskyldte ham for at han i 4 Aar havde ubarmhiertig forfulgt ham, saaledes knebet i Næsen, at Blodet strømmede ud deraf. De Hosstaaende gave sig til at prygle paa Officeren, men hans Venner fik ham ved Benene trukket ud af Baaden, saa han i Forvirringen kom paa en Hest, og slap bort ved Flugten.
Aarhuus Stifts-Tidende, 1833-06-15
Londonneraviser meddele den sørgelige Efterretning, at Kongen af Engellands Brodersøn, Prinds Georg af Cumberland, der nylig har fyldt sit 14de Aar, vil gandske miste sit Syn.
Aarhuus Stifts-Tidende, 1833-06-15
General Savari, Hertug af Rovigo og Gouverneur over Algier, er den 2den Juni gaaet til den store Armee og død.
Aarhuus Stifts-Tidende, 1833-06-15
Nylig duellerede i Boulognerskoven ved Paris den unge Fyrste af Wagram og en Hr. de Montagne, paa Grund af at Hiin havde vægret sig ved at opfylde et Dennes Søster givet Ægteskabsløvte. Fyrsten fik et, dog ikke dødeligt Stik i Underlivet.
Aarhuus Stifts-Tidende, 1833-06-15
Den bekjendte franske Generalleverandeur Hr. Ouvraard har tilkjøbt sig Hertugtitelen. Paa samme Tid havde hans Creditorer ved Handelsretten andraget paa at erklære ham fallit.
Aarhuus Stifts-Tidende, 1833-06-15
Nu fortæller man os fra Haag, at endskjøndt Grev Lucchesi Palli rigtignok, under sit 14 Maaneders Ophold sammesteds, ikke har gjort meget lange Udflugter, saa skal Hertuginden af Berry dog, som en meget troværdig Diplomat forsikkrer, medens Folk troede hende i det vestlige Frankrig, have gjort en lille Sviptour til Holland, til sin kjære Palli(Hvem der ikke vil troe det, kan naturligviis lade det være!) Ja man gaaer endog saa vidt, at Dagen nævnes hvorpaa hun for omtrent 9 Maaneder siden skal have havt en Sammenkomst med sin nuværende Gemal. Jfølge denne Beregning havde hendes Nedkomst været: "lidt for tidlig."¬
Aarhuus Stifts-Tidende, 1833-06-15
J Paris opføres nu en Vaudeville under Titel af "Sovekammeraten, hvortil en gandske ny, original Jdee ligger til Grund. Stykkets Hovedpersoner ere: Jean Bernadotte, forhenv. fransk Soldat, nu Konge i Sverrig, og Snedkeren Thiebaut, hans forhenv. Sovekammerat og Vaabenbroder. Thie bant vil endnu engang for sin Død see sin gode Ven Bernadotte; reiser derfor til Sverrig og faaer Arbeide paa Slottet, hvor de Begge en Dag støde sammen og omfavne hinanden. Bernadotte lader sin Uniform af den gamle Garde hente; Thiebaut trækker ogsaa sin paa, og Begge begynde nu at poculere med hinanden, men da Kongen ikke mere er vant dertil, gaaer Vinen ham temmeligt i Hovedet. Thiebaut faaer nu Munden paa Gang, og holder en salvelsesfuld, libe ral Prædiken for sin Kammerat, hvem han virkeligt bringer til at give sine Undersaatter en ny Konstitution, uindskrænket Trykkefrihed, Afskaffelse af Told og Adelstitler, almindelig Amnesti for alle politiske Forseelser o. s. v. Herpaa takker Kongen af i sin Vens Arme, og Begge forlade Vertshuuset, for atter engang at sove sammen. Næste Morgen opstaaer der da me(Randers Av.) gen Forlegenhed, o. s. v. En af hine Lykkens Luner, som man ellers sædvanligt kun finder i Commedier og Romaner, har nylig i Virkeligheden truffet en Muursvend i Havre. idet en Onkel af ham, der havde gjort sin Lykke i Rusland, er død og uventet har efterladt ham en Formue af 180,000 Fr. aarlige Renter.
Aarhuus Stifts-Tidende, 1833-06-15
Staden Reichenbach i Voigtland er den 2den Junii bleven næsten heel afbrændt ved Jldsvaade 530 Huse vare lagte i Aske, og kun 200 ere tilbage, af Byen og dens vidtløftige Forstæder. Flere tusinde af Jndbyggerne have maattet søge Huusly i de omliggende Landsbyer. Og al denne Elendighed er kommet af en Tjenestepiges Uforsigtighed.
Aarhuus Stifts-Tidende, 1833-06-15
J Wintzenheim ved Colmar har der været alvorlige Uroligheder, foranledigede ved at nogle unge Mosaiter havde om Natten den 26de Mai angrebet og mishandlet nogle Piger som kom fra et Bal, samt frataget dem deres Rosenkrandse. Dagen efter kastede Almuen Stene paa Jødernes Huse og paa Synagogen, hvorved en Mængde Vinduesruder søndersloges. Nationalgarden maatte skaffe Rolighed, og Byen er nu besat med Soldater.
Aarhuus Stifts-Tidende, 1833-06-15
J de samme Dage som man i Zweibrücken dømte Wirth, Siebenpfeifer og Fl. til Landsforviisning, fængsledes atter nogle Nye, blandt hvilke en Rector og en Avisredacteur. Formedelst den idelige Studenterforfølgelse staaer der 800 Studenterlogier ledige i Heidelberg.
Aarhuus Stifts-Tidende, 1833-06-15
J Homburg havde forleden en Arrestforvarer glemt at forsyne Fangerne med Vand, hvorpaa disse havde sprængt Døren til deres sorte Hule, men gik dog ikke ud deraf; – de forlangte kun: "Vand og Retfærdighed!"
Aarhuus Stifts-Tidende, 1833-06-15
Næsten over hele Tydskland begynder igjen den gamle Plage med Kopperne. J Schlesien og Pommern ere hele Sogne afspærrede. "Selv de ældste Herrer, skrives der fra Berlin, skamme sig ikke her for at lade sig vaccineres."
Aarhuus Stifts-Tidende, 1833-06-15
En Demoiselle Arnold i Hamborg kurerer med meget Held, autoriseret dertil af det hamborgske Sundhedsraad, Patienter som lide af Bændelorm.
Aarhuus Stifts-Tidende, 1833-06-15
Blandt sørgelige Dødsfald anmeldes fra Wenersborg i Sverrig, at en Bonde og en 8 Aars Dreng ere døde af umaadelig Brændeviinsdrik.
Aarhuus Stifts-Tidende, 1833-06-15
Fædrelandet. Khvn, den 11te Junii. Hidtilværende Chef for Kronens Regiment, Kammerherre v. Rømeling, er allernaadigst bleven udnævnt til Chef for 1ste Livregiment. (VS.)
Aarhuus Stifts-Tidende, 1833-06-15
Capt. v. Tscherning af Artilleriet er af Hs. M. tillagt Ordre at reise udenlands paa ubestemt Tid for in specie i Preussen, Frankrig og Engelland at undersøge Artillerievæsenets Tilstand og Bestyrelse &c. (VS.) Vel lider den kgl. militaire Høiskole et stort Tab ved denne ligesaa frimodige som dygtige Officeers Afgang, men et saadant Hensyn maa underordnes det høiere Øiemed. Til 1ste Skoleofficeer er i hans Sted udnævnt Hr. Pr. Lieutn. v. Ramlauaf Kronens Regiment, og til 2den Skoleofficeer er provisorisk ansat Hr. Pr. Lieutn. v. Vahl, af Artilleriekorpset. (Dagen).
Aarhuus Stifts-Tidende, 1833-06-15
Overauditeur Lassen er, efter Forlydende, bleven Byfoged i Frederikshavn, Cancellieraad Wølffert i Aalborg, og Cancellieraad Brorson i Hirschholm Borgemester og Byfoged i Kjøge.
Aarhuus Stifts-Tidende, 1833-06-15
Aarhuus. J Onsdags behagede det Deres K. Høiheder at besøge den her i Byen i Anledning af Høisammes Formæling oprettede Tegneskole for Haandværkere, Prinds Ferdinands Søndagsskole kaldet, og tage Elevernes Arbeider i naadigst Øiesyn.
Aarhuus Stifts-Tidende, 1833-06-15
Bekjendtgjørelser. Med dyb Bedrøvelse bekjendtgjøre vi for fraværende Familie og Venner, at vor ældste Tvillingesøn DeodatJermiin, den 5te dennes, efter faa Timers Lidelser, af Strubehoste, omskiftede det Timelige med det Evige, i sit 8de Aar. Dybt, inderlig dybt føle vi Tabet af den elskede Hensovede, dog lindres Smerten ved den Overbeviisning, at han paa en algod Faders Bud forlod det Jordiske, hvor Prøvelserne ofte ere saa saare tunge, for at indgaae til Fredens og Sallighedens Hjem. Fred med Dit Støv, Du Forklarede, Dit Minde vil stedse leve i vore Hjerter. Ausumgaard, den 10de Juni 1833. Sophie E. Jermiin, Thomas J. Jermiin. født Wolf.
Aarhuus Stifts-Tidende, 1833-06-15
J Overeensstemmelse med Forordningen 27de September 1799 dens 20de § bringes herved til offentlig Kundskab, at, som i Sagen: Oberst Christian Høegh Guldberg, Chef for det fyenske Regiment lette Dragoner, paa egne og bemeldte Regiments Vegne, contra afskediget Esqvadronschirurg Mathias Winther, inden den Kongelige Lands-Over- samt Hof= og Stadsret den 5te November forrige Aar er kjendt for Ret: "De af Citanten, Chefen for det fyenske Regiment lette Dragoner, Oberst Christian de Høegh Guldberg, Commandeur af Dannebrogen og Dannebrogsmand, paa egne og Regimentets Vegne, paaankede, af Jndstevnte, afskediget Esqvadronschirurg Mathias Winther, i No. 10 af Raketten for indeværende Aar Side 157 i et sammesteds indført Stykke med Overskrift: "Randglose til et Spørgsmaal i No. 9 af dette Blad, brugte fornærmelige Udladelser, bør døde og magtesløse at være og ikke komme enten Citanten personligen eller bemeldte Regiment til Skade paa Ære, gode Navn og Rygte i nogen Maade, hvorhos Jndstevnte for sit i saa Henseende udviste Forhold bør til Kjøbenhavns Fattigvæsens Hovedkasse bøde 60 Rbd. Sølv. Endvidere bør Jndstevnte til det Offentlige betale Sagens Retsgebyhr, Skriversalarium og Omkostninger til stemplet Papiir, forsaavidt som disse Udgifter skulde have været erlagte, hvis den ikke fra Citantens Side havde været beneficeret; saa betaler og Jndstevnte i Salair til Citantens Sagfører, Procurator Stahlfest, 15 Rbd. Sølv. Saaledes er i Høiesteret, i samme, paa Høiesterets=Ordenen for indeværende Aar under No. 34 anførte Sag, Afskediget Esqvadronschirurg Mathias Winther contra Oberst Christian Høegh Guldberg, Chef for det fyenske Regiment lette Dragoner, paa egne og bemeldte Regiments Vegne, Onsdagen den 5te denne Maaned afsagt saadan Dom: Lands-Over- samt Hof- og Stadsrettens Dom bør ved Magt at stande. J Salarium til Justitsraad Blechingberg for Høiesteret betaler Citanten 60 Rbd. Sølv. Saa betaler han og til det Offentlige det Retsgebyhr og Skriversalarium, som skulde have været erlagt, eller endnu erlægges, og Godtgjørelse for det stemplede Papiir som skulde have været brugt eller endnu bruges, hvis Sagen ikke for Høiesteret havde været beneficeret. Endelig betaler han til Justitskassen 5 Rbd. Sølv. Høiesterets Justitscontoir, den 7de Juni 1833. Hammerich.
Aarhuus Stifts-Tidende, 1833-06-15
Enhver som maatte have nogen Fordring for leverede Varer eller Andet som helst til Hs. K. H. Prinds Frederik Ferdinands Hofholdning under Opholdet i Aarhuus, ville derover behageligst indgive Regning til Taffeldækker Johansen inden Tirsdag Middag den 18de Juni Kl. 12. Aarhuus, Bauditz, den 15de Juni 1833. Marskal hos Hs. K. Høihed Prinds Frederik Ferdinand.
Aarhuus Stifts-Tidende, 1833-06-15
Udlaanet fra Aarhuus Stiftsbibliothek begynder igjen Tirsdagen den 18de Junii.
Aarhuus Stifts-Tidende, 1833-06-15
J Gjerrild Bugt er opfisket og hos Undertegnede henlagt et Anker paa circa 1 Skpds. Vægt med et Toug paa 4 Favne, en Træbøie med Reeb, og hvilket Anker formenes at være tilsat i Stormen den 28de forrige Maaned. Hvilket herved kundgjøres til vedkommende Eiers Underretning. Gjerrild pr. Grenaae, den 10de Juni 1833. Jens Mikkelsen, Gaardmand.
Aarhuus Stifts-Tidende, 1833-06-15
Førstkommende Onsdag den 19de dennes lader Garver Nielsen i hans paaboende Gaard paa denne Byes Vestergade ved Auction bortsælge endeel Løsøre, bestaaende af en nye Sopha, Stole, Mahognie-Komoder, Chatoller, et Klædeskab, Borde, Kister, Sengesteder, Kobber, Messing, Speile, Porcellain, en Ballance, 1 Skpd. og 4 Lpd. Bismer, en Barkmølle, en Kane med Teppe, en Baad med Tilbehør af Seil, Anker og Toug, samt noget Tømmer og Bielker m. m. m. Aarhuus, den 13de Juni 1833. Fleischer.
Aarhuus Stifts-Tidende, 1833-06-15
J Boet efter den heri Byen afdøde Ritmester Hans Peter Wulff vorder foretaget en Samling her paa Contoiret den 3die Juli førstkommende, om Formiddagen Kl. 9, og da Boet samme Dag agtes sluttet, saa ville sammes Creditorer som endnu ikke have legitimeret deres anmeldte Fordringer, til den Tid fremkomme med de fornødne Beviser.
Aarhuus Stifts-Tidende, 1833-06-15
Som herved kundgjøres til Boets Vedkommendes Efterretning. Grenaae Byfoged-Contoir, den 14de Juni 1833. Aagaard. Dorf Kiølle, beliggende i Dronninglund Sogn i Vensyssel, bliver stillet til Auction den 24de Juni førstkommende i selve Møllen. Den har Overfalds-Vand, gode Bygninger, og et deelvedligeholdt Mølleværk. Penge=Conditionerne blive favorable. Møllen kan strax tiltrædes. Nyt Establissement.
Aarhuus Stifts-Tidende, 1833-06-15
Undertegnede, der har etableret en Manufacturhandel Hr. Kbmd. Laurentins Gaard paa det lille Torv, an
Aarhuus Stifts-Tidende, 1833-06-18
Propaganda er uophørlig beskjeftiget med at arbeide paa Regjeringernes Omstyrtning. Den 9de Juni marscherede endeel Tropper forbi Stuttgardt til Tübingen, hvor der var udbrudt Uroligheder. (Den 27de Mai feirede den tydske patriotiske Forening i Paris Hambacherfestens Aarsdag, under Forsæde af Gen. Lafajette, der holdt en Tale om: "Nationernes hellige Alliantse og Frihedens Opvaagnelse i Tydskland."
Aarhuus Stifts-Tidende, 1833-06-18
Fædrelandet. Rhvn. den 15de Junii. Hs. Maj. Kongen var lykkelig kommen til Louisenlund i Tirsdags, hvilket Budskab er saameget glædeligere, som der samme Arten opkom et haardt Uveir.
Aarhuus Stifts-Tidende, 1833-06-18
Paa Tirsdag agter Hs. K. H. Prindsesse Wilhelmine, paa det kgl. Dampskib, at begive sig til Louisenlund, hvorfra Høisamme tager til Rendsborg, og derfra følger med Hs. Majestæt paa Rei(Khvnsp.) Den af sin Medbroders Bajonet i Underlivet saarede Student, Carl Guldbrandsen, Søn af Lærer Guldbrandsen her i Staden, døde i Onsdags Efterm. paa Frederiks Hospital. Sine Lidelser havde han baaret med en mageles Taalmodighed og Hengivenhed i sin Skjebne. Den Afdøde var 20 Aar, gammel, og efterlader sig blandt mange Sørgende en nys trolovet Brud. Kort for Hs. Maj. Kongens Bortreise have følgende geistlige Befordringer fundet Sted: Biskoppen over Ribe Stift, Dr. og Prof. Theol. Fogtmann, udnævnt til Biskop over Aalborg Stift, og Licent. Theol, samt restd. Kapellan ved Budolphi Menighed, P. Hald, ved et kongeligt Rescript, til Sognepræst ved samme Menighed (1 afg. StiftsprovsStockholms Sted). Efter Forlydende er Kammerjunker og Cancellist i Ordenskapitulets Contoir v. Krag, udnævnt til Amtsforv. i Ringsted District. (Veile Av.)
Aarhuus Stifts-Tidende, 1833-06-18
Hs. Majestæt har ikke blot forundt Capt. v. Tscherning at beholde sin Gage som Capt. ved Artilleriet og Lærer ved den militaire Høiskole, men tillige tilstaaet ham en aarlig Sum af 400 Species (S. Bl.) i hans Fraværelse.
Aarhuus Stifts-Tidende, 1833-06-18
Skibskapt. Høyer takker i Adresavisen No. 132 Cand. juris Adolph Gæhler (Søn af Oberstlieutn. v. Gæhler i Aarhuus) som, uden Tanke, om Fare for sit eget Liv, sprang i Søen udenfor den kgl. Dokke med Klæder og Alt, for at redde hans Haarige Søn, der uden denne ædle unge Mands Mod og Menneskekiærlighed havde været ham berøvet, J Dag er det aarlige Rectoratskifte ved vort Universitet: Professor Theol. Jens Møller gaaer af, og Prof. juris Kolderup Rosenvinge bliver hans Successor. Slagelse. De her ved Byen af Selskabet til Hesteavlens Fremme i de danske Provindser sidstl. 10de Juni foranstaltede Væddeløb afholdtes dennegang for en Forsamling af henved 7000 Mennesker. Det første Løb var for Bønderheste, Dobbeltløb, 2500 Alen. Første Præmie, 1000 Rbd. r. S., vandtes af Gaardm. Grehne i Havreholm; 2den Pr. 50 Rbd. Ole Hansen i Lorup; 3die Pr. Sølvbæger, A. Jensen i Svebølle, Fjorten Bønderheste koncurrerede. J andet Løb, 4000 Alen, heats, vandt Grev C. Reventlows Hoppe Fenella, efter Haphaaard, 1ste Pr. 600 Rbd. r. S. Staldm. Haxthausens Teklaligeledes efter Haphazard, 2den Pr. 200 Rbd. Og Grev C. Reventlow en bruun Hoppe efter Lord El gin, den 3die. J tredie Løb for danske Heste af enhver Alder, Halvblods udelukkede, 3000 Al. Dobbeltløb, vandt Propr. Madsen 1ste Pr. 300 Rbd. r. S. Propr. Thalbitzer, 2den Pr. 100 Rbd. Forpagter Neergaard paa Løvenborg 3die Pr. Fjerde Løb var om en Pokal, Hestene af hvilkensomhelst Race og Kjøn, Fuldblod undtaget. 6000 Alen. Den vandtes af Capt. Reckes Vallak Klingo, efter Wellesley.
Aarhuus Stifts-Tidende, 1833-06-18
Efter Væddeløbene holdtes table d'höte paa selve Væddeløbspladsen. Der havdes 3 Restaurations-Telte, og allene i det største spiste 120 Personer. Publikums levende Deeltagelse, deels for enkelte heldige Ryttere, og deels for de særskilte Løb, hvoriblandt flere nævnes som sjelden skjønne, yttrede sig stedse (S. Av.) ved det lydeligste Bifaldsraab.
Aarhuus Stifts-Tidende, 1833-06-18
Apenrade. Efter Forlydende skal Contoirchef i Generaltoldkammeret, Hr. Autzen, være bleven udnævnt til Toldinspectur i Rendsborg, Postmester Triller i Pløen bleven Postmester i Slesvig, og Kammerraad Meisner i Hohenmedsted Amtsforvalter i Apenrade Amt. (Apenr. Av.)
Aarhuus Stifts-Tidende, 1833-06-18
Befordringer og Afgang: Surnummer, Asses for i Hof= og Stadsretten, H. Mollerup, beskikket til virkelig Assessor, og Cancelliesecretair Jacobsen til surn. Assessor i bemeldte Ret. Cancelliesecretair Holmer til Contoirchef i Khvns Raadstue. Auditeur Olrick til Byfoged i Helsingøer. Missionair Kjer til Sognepræst for Todsøe og Erslev M. i Aalborg Stift. Sognepræst for Barløse M. i Fyen, C. Krøyer, til Sognepræst for Slemminge M. i Lolland. Cand. theol. Beyer til Sognepræst for V. og Ø. Egede M. i Sielland.
Aarhuus Stifts-Tidende, 1833-06-18
Cand. theol. Johansen til resid. Capellan ved Domkirken samt Præst ved Tugt- og Forbedringshuset i Viborg. Fuldmægtig Muus til Havnekontrolleur i Khvn. Toldkasserer i Hjerting F. Warhuus til Toldkasserer i Skjelskøer. Kammerjunker v. Cossel til Toldforvalter i Eckernførde.
Aarhuus Stifts-Tidende, 1833-06-18
Ledige Embeder. Barløse Sognekald i Fyen. Skovfoged=Tjenesten i Præstevangshuset, Frederiksborg Skovdistrict. Skovfoged-Tjenesten i Steendalshuus, Kronborg, Skovdistrict. Skovfoged-Tjenesten ved Ourehoved Skov paa Falster.
Aarhuus Stifts-Tidende, 1833-06-18
Aarhuus. J Søndags var Deres K. Høiheder Prinds Frederik Ferdinand og Gemalinde tagne til Skanderborg, og havde derfra gjort en Excursion til Himmelbjerget. Samme Dags Aften vare D. K. Høiheder her tilbage igjen.
Aarhuus Stifts-Tidende, 1833-06-18
J Gaar Eftermiddags gav Hs. K. Høihed sit Regiment en munter Fete i Russkov. Paa den saakaldte Prinds Ferdinands Plads bleve Officererne og deres Damer opvartede med Forfriskninger, og for Dragonerne var der arrangeret 4 Bevertningsteder. Hvor man saae, blev der dandset. Officerer, Underofficerer og Dragoner, Alle mellem hverandre, og Prindsen midt iblanddem. Den saakaldte Karoussel var i uophørlig Bevægelse. Af Officerer og Underofficerer blev der afsjunget følgende Sang: Hen over Marken fare. Vi med det blanke Sværd; Den ungdomsfriske Skare. Er Leeg den raske Færd. J Fredens Stund vi over Vor Kraft i Ungdoms Aar, At den maa staae sin Prøve Naar Kampens Time slaaer. J Marken os mon føre Vor Konges Frænde god; Hans Bud med Lyst vi høre, Og følge Ham med Mod. Med Ham vi Fjenden møde, Med Ham velsigne Dan Med Ham vi slaae og bløde For Kongen, for vort Land. Men ei Trompeten gjalder. Til Vaabendyst i Dag, Nei lystig den os kalder Til Skovens grønne Tag. Her jublende Dragoner J danske Bøges LyOplofte Glædens Toner. Af fulde Bryst mod Sky: Som Danmarks Børn i Klynge Om Danmarks Prinds vi staae; For Ham vi glade synge, Med Ham vi glade slaae. Syng høit, du røde Skare! Syng ærligt Mand ved Mand: Gid Himlen huldt bevare Vor Fredrik Ferdinand! og da Skaaler udbragtes for D. Maj. Kongen og Dronningen, samt Regimentets høie Chef og Høisammes vennehulde Gemalinde, lød det over hele Skoven af Kanonskud og Hurraraab. Over Pavillonen saaes et Transparent med Prindsens og Prindsessens Navnetræk, og ligeover for, som svævende mellem Træerne, et andet med Kongens og Dronningens Til Slutning blev der givet et smukt lille Fyrværkerie. Paa alle Kanter hørtes Sang og glade Mennesker. En overordentlig Mængde Tilskuere vare strømmede ud, at bivaane denne sjeldne Militairfest. Kl. 10, toge D. K. Høiheder hjem, ledsagede ud af Skoven med Fakler, som bares foran deres Vogn af 10 Underofficerer, og et Par Timer derefter var det stille igjen over hele Skoven.
Aarhuus Stifts-Tidende, 1833-06-18
J Dag Formiddag holdt Hs. K. H. Prinds Ferdinands Regiment den sidste Revne, der bivaantes af Hs. K. Høihed Prindsesse Caroline og overordentlig mange Damer, og hvormed Exerceertiden endtes her for dette Aar. Da Regimentet til Slutning var opstillet en Linie, takkede Prindsen det for dennegang, som besvartes af hiint med et tredobbelt Hurraraab, der atter gjentoges da Regimentet ved Jnd marschen drog forbi Hs. K. Høiheds Logis. J Morgen tidlig reise Deres K. Høiheder herfra igjen med Dampskibet Mercurius til Kallundborg.
Aarhuus Stifts-Tidende, 1833-06-18
J Middags ankom den kommanderende General i Nørre-Jylland, Hs. Exell. Generallieut. v. Castonnier, hertil paa sin Tilbagereise til Fredericia.
Aarhuus Stifts-Tidende, 1833-06-18
Reisende fra Kalundborg til Aarhuus: Frue Kaarsberg, Student Høegh Guldberg, Frue Vestergaard med Datter, Landmand Poulsen med Kone, Madame Smith med Familie, Viinkypper Luccas, Gjæstgiver Petersen.
Aarhuus Stifts-Tidende, 1833-06-18
Kjøbenhavns Børs-Cours den 14de Juni 1833. Hamb. 2 M. a vista . 210. = 4 PC. R. Obl. 101 a 101 1/2 r. S. Species 209 ½. 12 Mk. 9 s. - 6 PC. N. Laan 103 ½ a 10 B. N. Sp. S. 157 a 157 1/2 Rbd. - 4 pC. dito . . . . . 100 B. 4 pC. kg. Obl. . . . . 92. - 4 pC. N. Obl. . . . 100 r. S. Dito . . . . . . . 87 1/4 B. - 4 pC. N. St. Ob. – 2 Nat. Obl. . . . . 102 r. S. - 8 PC. d. Obl. 72 a 73 L. S.
Aarhuus Stifts-Tidende, 1833-06-18
Bekjendtgjørelser. Min elskede Kone, Philippine Fredericke Conradine Maximiliane Baronesse von Gersdorff fød Müller, behagede det Forsynet at bortkalde Søndagen den 16de dennes, i hendes Alders 68de Aar, efter flere Aars Svaghed og 8 Dages Sygeleie. Hvilket herved bekjendtgjøres Slægt og Venner. Condolence frabedes. Louisenhøi ved Aarhuus, den 17de Juni 1833. F. C. D. M. Baron af Gersdorff.
Aarhuus Stifts-Tidende, 1833-06-18
Forslag til Hestevæddeløb i Nærheden af Viborg i indeværende Sommer, saavelsom Extract af Regnskabet over Jndtægter og Udgivter ved Væddekjørsel og Dyrskuet i 1832, samt Vedtægterne for samme i indeværende Aar, henligge til Efterretning for Vedkommende paa Klubben Polyhymnia, samt hos Gjæstgiver Petersen, og Schlawitz heri Byen. Aarhuus, den 16de Juni 1833. Magistraten.
Aarhuus Stifts-Tidende, 1833-06-18
Tirsdagen den 25de Juni førstkommende om Eftermiddagen Kl. 2 lader Hr. Ritmester v. Møller formedelst Bortreise herfra Byen ved Auction bortsælge en Deel Meubler og Effecter, bestaaende af Sophaer, Stole, Borde, et Klaveer, et Hjørneskab, endeel Kjøkkentøi, med mere. Hvilket herved bekjendtgjøres. Aarhuus, den 17de Ju 1833. Fleischer.